**REPUBLIKA HRVATSKA**

**KOPRIVNIČKO-KRIŽEVAČKA ŽUPANIJA**

**OPĆINA SVETI IVAN ŽABNO**

**Sveti Ivan Žabno, 09. srpnja 2021.**

**OIB: 85606488440**

**RKP: 28284**

**Razina: 22**

**Djelatnost: 8411 Opće djelatnosti javne uprave**

# **B I LJ E Š K E**

# **UZ FINANCIJSKE IZVJEŠTAJE**

**za razdoblje od 1. siječnja 2021. do 30. lipnja 2021.**

# **Zakonski okvir**

* Zakon o proračunu (“Narodne novine”, broj 87/08, 136/12 i 15/15)
* Pravilnik o proračunskom računovodstvu i računskom planu (“Narodne novine”, broj 124/14, 115/15, 87/16, 3/18 i 126/19)
* Pravilnik o financijskom izvještavanju u proračunskom računovodstvu (“Narodne novine”, broj 3/15, 93/15, 135/15, 2/17, 28/17, 112/18, 126/19 i 1/20)
* Pravilnik o proračunskim klasifikacijama (“Narodne novine”, broj 26/10, 120/13 i 1/20)

**BILJEŠKE UZ IZVJEŠTAJ O PRIHODIMA I RASHODIMA,**

**PRIMICIMA I IZDACIMA-OBRAZAC PR-RAS**

**Bilješka 1**

AOP 004 iskazuje prihode ostvarene od Poreza na dohodak u iznosu 2.131.203 kuna, s razlikom u odnosu na prethodnu godinu u iznosu 2.526.092 kuna. Priliv na kontu 6111 je smanjen u odnosu na šestomjesečno razdoblje prethodne godine zbog Izmjena i dopuna Zakona o porezu na dohodak gdje umjesto udjela fiskalnog izravnanja od 17%, koji se izdvaja iz poreza na dohodak, propisano je da se sredstva fiskalnog izravnanja osiguravaju u državnom proračunu za 2021. godinu. Slijedom navedenog, jedinice lokalne i područne (regionalne) samouprave sredstva fiskalnog izravnanja osigurana u državnom proračunu evidentiraju u okviru osnovnog računa 63311 Tekuće pomoći iz državnog proračuna.

**Bilješka 2**

AOP 019 Stalni porezi na nepokretnu imovinu izvršeni su sa 1.030 kuna, što je manje u odnosu na prethodnu godinu za 9.022 kuna.

**Bilješka 3**

AOP 022 iskazuje prihode od povremenih poreza na imovinu, u našem slučaju konkretno prihodi se odnose na porez na promet nekretnina. Povećan je za 108.447 kuna u odnosu na isto razdoblje prethodne godine, očituje se povećana potražnja za kupnjom nekretnina.

**Bilješka 4**

AOP 026 Porez na promet izvršen je u iznosu 10.429 kuna, u manjem iznosu za 20.312 kuna zbog pandemije COVID-19. Ugostiteljski objekti određeni period nisu radili zbog odluka Stožera civilne zaštite.

**Bilješka 5**

AOP 055 Tekuće pomoći proračunu iz drugih Proračuna iznose 2.956.147 kuna, Izmjene i dopune Zakona o porezu na dohodak gdje umjesto udjela fiskalnog izravnanja od 17%, koji se izdvaja iz poreza na dohodak, propisano je da se sredstva fiskalnog izravnanja osiguravaju u državnom proračunu za 2021. godinu. Slijedom navedenog, jedinice lokalne i područne (regionalne) samouprave sredstva fiskalnog izravnanja osigurana u državnom proračunu evidentiraju u okviru osnovnog računa 63311 Tekuće pomoći iz državnog proračuna. Zbog navedenog iznos povećanja u odnosu na prethodnu godinu je 2.604.352 kune. U navedenom AOP-u iskazani su i troškovi lokalnih izbora doznačenih iz proračuna Koprivničko-križevačke županije u iznosu 164.676 kuna.

**Bilješka 6**

AOP 056 Kapitalne pomoći iz drugih proračuna i izvanproračunskim korisnicima iznose 127.225 kuna. Iznos se odnosi na kapitalnu pomoć iz županijskog proračuna za rekonstrukciju javne rasvjete.

**Bilješka 7**

AOP 058 Tekuće pomoći od izvanproračunskih korisnika smanjene su za 149.138 kuna. Navedeni AOP sadrži tekuće pomoći Hrvatskog zavoda za zapošljavanje za osobe zaposlene na javnim radovima u 2021. godini u iznosu 29.708 kuna.

**Bilješka 8**

AOP 070 Tekuće pomoći temeljem prijenosa EU sredstava u iznosu 259.438 kuna odnose se na pomoć iz Potpore za lokalni razvoj, za rekonstrukciju društvenog doma Štefanci-Ištoki, te tekuća pomoć za projekt sanacije smetlišta Trema-Gmanje, završni ZNS u iznosu 38.680 kuna.

**Bilješka 7**

AOP 110Doprinosi za šume iznosi 94.222 kune u ovom šestomjesečnom razdoblju.

**Bilješka 8**

AOP 116 iskazuje sredstva komunalnog doprinosa u iznosu 15.951 kn što je za 9.760 kuna više od istog razdoblja prethodne godine.

**Bilješka 9**

AOP 117 iskazuje sredstva od komunalne naknade koja su ostvarena u većem iznosu za 106.225 kuna u odnosu na 1-6 2020. godine..

**Bilješka 12**

AOP 165 iskazuje uredski materijal i ostale materijalne rashode koji je povećan u odnosu na prethodnu godinu za 75.354 kune jer je u 2021 godini osnovan dječji vrtić Žabac, proračunski korisnika Općine, te je nabavljen ostali materijal za potrebe redovnog poslovanja dječjeg vrtića.

**Bilješka 13**

AOP 184 iskazuje naknade za rad predstavničkih tijela, povjerenstava i slično u iznosu 258.079 kuna, AOP je povećan u odnosu na prethodno šestomjesečno razdoblje zbog održavanja drugog kruga lokalnih izbora.

**Bilješka 14**

AOP 200 Kamate za primljene kredite i zajmove odnosi se na interkalarne kamate u iznosu 10.844 kune u svezi korištenja kredita za izgradnju školske sportske dvorane.

**Bilješka 15**

AOP 228 Kapitalne pomoći unutar općeg proračuna iznose 34.533 kune, a iznos se odnosi na doznaku Fondu za zaštitu okoliša i energetsku učinkovitost za kante za sortiranje otpada, iznos od 15% općinskog udjela Temeljem natječaja.

**Bilješka 16**

AOP 236Prijenosi proračunskim korisnicima iz nadležnog proračuna za financiranje rashoda poslovanja, konkretno iznos se odnosi na Dječji vrtić Žabac, Sveti Ivan Žabno. Razdoblje koje se odnosi na prošlu godinu nije popunjeno jer je dječji vrtić započeo s radom u veljači 2021. godine.

**Bilješka 17**

AOP 275 Kapitalne pomoći kreditnim i ostalim financijskim institucijama te trgovačkim društvima u javnom sektoru odnosi se na Vodne usluge d.o.o. Križevci, odnosno izgradnju vodoopskrbne mreže u općini. AOP je izvršen sa 761.992 kune.

**Bilješka 18**

AOP 347 Zemljište odnosi se na kupnju zemljišta u iznosu 85.000 kuna u 2020. godini, dok ostvarenja u ovom šestomjesečnom razdoblju nije bilo.

**Bilješka 19**

AOP 361 Ceste, željeznice i ostali prometni objekti iznose 736.300 kuna dok u prethodnom šestomjesečnom razdoblju 2020. godine ostvarenje iznosilo 83.238 kuna. Iznos se odnosi na asfaltiranje nerazvrstanih cesta.

**Bilješka 20**

AOP 397 Dodatna ulaganja na građevinskim objektima izvršen je u iznosu 3.288,921 kunu, a odnosi se na izgradnju školske sportske dvorane u Svetom Ivanu Žabnu i na stolariju za mrtvačnicu u Svetom Ivanu Žabnu.

**BILJEŠKE UZ IZVJEŠTAJ O OBVEZAMA za razdoblje 1.1. 2021.-30. 6. 2021.**

**Bilješka 1**

AOP 038 iskazuje stanje obaveza na kraju izvještajnog razdoblja 1-6 2021. godine u iznosu **1.061.557** kuna.

Stanje dospjelih obveza na dan 30.6.2021. godine na AOP-u 039 iznosi **466.691** kunu, a stanje nedospjelih obveza na AOP-u 097 iznosi **594.866** kuna.

**Bilješka 2**

AOP 097 iskazuje **stanje nedospjelih obveza** na kraju izvještajnog razdoblja koje iznose **594.866** kuna, odnosno **obveze za rashode poslovanja** iskazane na AOP-u 099 iznose **134.112** kuna, a obveze za nabavu nefinancijske imovine: AOP-100 iznose **460.754 kune**.

Nedospjele **obveze za zaposlene 61.843** kune; plaće u iznosu 61.843 kune, a čine ga obveze za plaće s doprinosima i porezom za službenike i namještenike.

Također obveze za **materijalne rashode** u iznosu **34.084** kune, a odnose se na

materijal I.M.V. trgovine za radove na Sveučilištu u Cirkveni (obnova krovišta) u iznosu 23.333,06, POLJOCENTAR d.o.o. iznos od 2.126,43 kune, 5.318,75 kuna- materijal Hidro-spoj obrta za Bager New Holand – izrada crijeva, zdravstvene i veterinarske usluge Ljekarne Križevci iznose 1.871,70 kuna, 1.250 kuna iznose odvjetničke usluge, Galon vode d.o.o. iznosi 183,75 kuna za uslugu dostave galona vode. **Obveze za financijske rashode iznose** 4.051 kunu**,** a odnose se na obveze za bankarske usluge. **Obveze za ostale naknade građanima i kućanstvima u novcu** iznose 2.100kuna (sufinanciranje dječjih vrtića), **nedospjele obveze za naplaćene tuđe prihode (NZN) u iznosu** 18.548 kuna, **obveze za naplaćene tuđe prihode (NUV) u iznosu** 2.899 kuna, **nedospjele obveze za refundaciju** plaće Rožman-predškolski odgoj u iznosu 10.587 kuna.

AOP 100 iskazuje **nedospjele obveze za nabavu nefinancijske** imovine u iznosu **460.754** kune, a odnosi se na asfaltiranje nerazvrstanih cesta, odnosno račun Poduzeća za ceste Bjelovar.

**Bilješka 3**

AOP 039 prikazuje stanje **dospjelih** obveza koje iznose **466.691** kunu. Dospjele **ostale tekuće obveze** iznose **466.691** kunu, u navedeni iznos uključena je dospjela obveza Poduzeća Radnik d.d. Križevci za kamen i prijevoz kamena za izgradnju podloge lokalne ceste.